Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 404/10/8803	Košice II, 29.4.2013
EEČ : 2-64-168-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 59/2009 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX za prečin krádeže podľa § 212 ods. 1, ods. 2 písm. e) Trestného poriadku, ktorého sa dopustil na tom skutkovom základe, že 
- XXXXX,  v byte na 4. poschodí XXXXX v období od 19.8.2009 do 18.2.2010 uskutočnil neoprávnený odber elektrickej energie a to takým spôsobom, že zo stúpačkovej svorkovnice na chodbe obytného domu napojil kábel CY-2.5 mm˛, ktorý bol pod prúdom a viedol do elektroinštalácie bytu, čím bola oživená elektroinštalácia uvedeného bytu bez určeného meradla odberu a bez riadne uzatvorenej zmluvy o pripojení, čím takto svojím konaním spôsobil pre spoločnosť XXXXX XXXXX škodu vo výške 540,01 Eur.

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením povereného príslušníka Obvodného oddelenia PZ XXXXX - XXXXX zo dňa 12.5.2010, bolo podľa § 199 ods. 1 Trestného poriadku začaté trestné stíhanie a súčasne  podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 1, ods. 2 písm. e) Trestného poriadku, na tom skutkovom základe, ako je to uvedené v predmetnom uznesení.

	Po skončení skráteného vyšetrovania predložil poverený príslušník Obvodného oddelenia PZ XXXXX - XXXXX, na tunajšiu prokuratúru súvisiaci spisový materiál spolu s návrhom na zastavenie trestného stíhania podľa § 215 ods. 1 písm. d) Trestného poriadku  s poukazom na § 9 ods. 1 písm. d) Trestného poriadku, pretože je trestné stíhanie neprípustné proti tomu, kto zomrel alebo bol vyhlásený za mŕtveho.

Preskúmaním uvedeného návrhu i celého vyšetrovacieho spisu som v rámci prokurátorského dozoru dospela k rovnakému právnemu záveru na odôvodnenosť zastaviť trestné stíhanie voči obvinenému XXXXX.

V priebehu skráteného vyšetrovania bolo zistené, že obvinený XXXXX dňa 25.12.2012 zomrel.  O tejto skutočnosti svedčí úmrtný list vydaný matričným úradom v Írsku dňa 14.1.2013 opatrený prekladom do slovenského jazyka.  

	Z výsledkov dokazovania vykonaného v prípravnom konaní bolo zistené a preukázané, že konaním obvineného XXXXX došlo k naplneniu pojmových znakov skutkovej podstaty prečinu krádeže podľa § 212 ods. 1, ods. 2 písm. e) Trestného zákona, a teda menovaný sa dopustil skutku na tom skutkovom základe, ako je to uvedené vo výrokovej časti tohto uznesenia. Z jeho spáchania bol usvedčovaný výpoveďami splnomocnenkyne poškodenej spoločnosti a svedka XXXXX, ako aj vo veci zabezpečenými listinnými dôkazmi. Obvineného sa v priebehu skráteného vyšetrovania nepodarilo k veci vypočuť, nakoľko sa k procesným úkonom na základe predvolania povereným príslušníkom bez náležitého ospravedlnenia nedostavoval, v mieste trvalého bydliska sa nezdržiaval, zásielky nepreberal, a preto bolo po obvinenom vyhlásené pátranie, avšak bez kladného výsledku. Z tohto dôvodu bol na obvineného dňa 14.10.2010 vydaný Okresným súdom XXXXX XXXXX príkaz na zatknutie a následne bolo trestné stíhanie v predmetnej veci uznesením povereného príslušníka Obvodného oddelenia PZ XXXXX - XXXXX zo dňa 27.10.2010 v zmysle § 228 ods. 2 písm. a) Trestného poriadku prerušené, nakoľko nemožno pre neprítomnosť obvineného vec náležite objasniť.

	Poverený príslušník dňa 21.3.2013 uznesením pod  sp. zn. XXXXX rozhodol  pokračovaní v trestnom stíhaní obvineného XXXXX v zmysle § 228 ods. 5 Trestného poriadku, nakoľko príkaz na zatknutie vydaný Okresným súdom XXXXX XXXXX bol dňa 14.2.2013 zrušený na základe správy Okresného riaditeľstva PZ XXXXX - Oddelenie pátrania, informácií a výjazdov a úmrtného listu obvineného, z ktorého vyplýva, že obvinený zomrel dňa 25.12.2012 v Írsku. Informácia o úmrtí obvineného bola následne potvrdená aj prostredníctvom NÚ Sirene, zo správy ktorej vyplýva, že podľa správy z Interpolu Dublin miestna polícia v meste XXXXX zistila, že obvinený XXXXX zomrel dňa 25.12.2012, pričom menovaný bol dlhodobo ťažko chorý.   

	Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 	

Podľa § 215 ods. 1 písm. d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

Vzhľadom na vyššie konštatované bolo jednoznačne preukázané, že obvinený XXXXX dňa 25.12.2012 zomrel, a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stela Vasiľová
prokurátorka